การรักษาสิว คำแนะนำทั่วไป การลดรอยแดง
ผสมเกลือสมุทรหนึ่งช้อนชากับน้ำอุ่นสองช้อนโต๊ะ แล้วใช้ค็อตตอนบัดจุ่มก่อนเอามาแตะที่สิวโดยตรง อย่าล้างออก เกลือสมุทรจะฆ่าเชื้อโรคและทำให้สิวแห้ง benzoyl peroxide มีฤทธิ์ในการฆ่าแบคทีเรียซึ่งทำให้เกิดสิวได้ ยาชนิดนี้มีความเข้มข้นหลายระดับ แต่จริงๆ แล้ว benzoyl peroxide ความเข้มข้น 2.5% ก็ใช้ได้ดีเท่ากับความเข้มข้น 5-10% แถมยังระคายเคืองน้อยกว่าอีกต่างหาก benzoyl peroxide ยังช่วยผลัดชั้นเซลล์ผิวที่ตายแล้วออก ทำให้หน้าใส ดูอ่อนวัยขึ้นด้วย  จะให้ได้ผลดีที่สุดต้องทิ้งไว้ข้ามคืน กรดซาลิซิลิกทำหน้าที่กำจัดแบคทีเรียซึ่งทำให้เกิดสิวคล้ายกับ benzoyl peroxide และเร่งการผลัดเซลล์ผิวเก่า เพื่อให้เกิดการสร้างเซลล์ผิวใหม่เช่นกัน ให้แต้มกรดซาลิซิลิกลงบนบริเวณที่เป็นสิวหลังล้างหน้า ทีทรีออยล์เป็นน้ำมันหอมระเหยที่มีฤทธิ์ต้านแบคทีเรียในรูขุมขนได้ ใช้หลอดหยดหยดทีทรีออยล์บนคอตตอนบัด และแต้มที่สิว ระวังให้อย่าทาเยอะจนเกินไป  ทีทรีออยล์มีคุณสมบัติต้านการอักเสบ  จึงช่วยทำให้รอยแดงและขนาดของสิวลดลง บดยาแอสไพรินที่เป็นเม็ดให้ละเอียด เติมน้ำลงเล็กน้อยพอให้ผสมกับผงแอสไพรินเป็นเนื้อครีมได้ ใช้คอตตอนบัดจุ่มแล้วทาครีมแอสไพรินให้ทั่วบนสิว ทิ้งไว้ให้แห้ง แอสไพรินมีคุณสมบัติต้านการอักเสบเช่นกัน ทำให้สิวจางลงได้ภายในข้ามคืน สารฝาดสมานเป็นสารที่ทำให้ผิวหดตัวลง สารนี้ที่เป็นยาบางตัวมีส่วนผสมที่ฆ่าเชื้อโรค นอกจากจะทำให้สิวเล็กลงแล้วยังช่วยกำจัดสิวอีกด้วย ตัวอย่างของสารฝาดสมานที่จะใช้แต้มสิวได้คือ…   สารฝาดสมานที่ซื้อจากร้านขายยา สารฝาดสมานประเภทนี้มีหลายขนาดและยี่ห้อ ลองปรึกษาเภสัชกรให้ช่วยเลือกสารฝาดสมานที่มีส่วนผสมของ benzoyl peroxide (บีพี) หรือกรดซาลิซิลิก และเป็นสูตรที่อ่อนโยนต่อผิว สารฝาดสมานตามธรรมชาติบางตัวก็ช่วยได้ในกรณีเร่งด่วน เช่น...   น้ำมะนาว. กรดมะนาวจะช่วยฆ่าเชื้อแบคทีเรียที่ก่อให้เกิดสิว และทำให้ผิวเต่งตึง มีหลายคนที่ยืนยันแล้วว่าเห็นผลจริง ให้ฝานมะนาวเป็นแผ่น แล้วนำมาถูเบาๆ บริเวณที่มีสิว หลังจากนั้น ให้ใช้โทนเนอร์เช็ดหน้าเพื่อคงสมดุลความเป็นกรด-ด่างให้ผิว เนื่องจากมะนาวมีค่าความเป็นกรดสูงและอาจทำให้ผิวเสียสมดุลได้  เปลือกกล้วย. เปลือกกล้วยช่วยในการรักษาแผลแมลงสัตว์กัดต่อยได้ และอาจสามารถทำให้สิวบางชนิดยุบได้เหมือนกัน ให้ใช้เปลือกกล้วยถูเบาๆ บริเวณที่เป็นสิว  สารสกัดจากต้นวิทซ์ฮาเซล. สารสกัดนี้เป็นสารฝาดสมานอีกชนิดที่มีคุณประโยชน์หลายอย่าง ให้เลือกซื้อสารสกัดจากต้นวิทซ์ฮาเซลที่ปราศจากแอลกอฮอล์ แต้มสารสกัดลงบนสิวเล็กน้อย ทิ้งไว้ให้แห้ง  ชาเขียว. ชาเขียวเป็นสารฝาดสมานที่อุดมไปด้วยสารต้านอนุมูลอิสระ ซึ่งช่วยลดริ้วรอยแห่งวัย จุ่มถุงชาในน้ำร้อน แล้วเอาถุงชาออก เทน้ำทิ้ง ประคบถุงชาบริเวณที่เป็นสิวครู่หนึ่ง น้ำมันที่สกัดจากไข่ทำให้สิวยุบได้ดี และช่วยป้องกันรอยแผลเป็นที่เกิดจากสิวได้ด้วย  ล้างมือด้วยสบู่หรือใช้เจลฆ่าเชื้อก่อนทาน้ำมันไข่ ใช้ปลายนิ้วทาน้ำมันไข่ตรงที่เป็นสิวแล้วนวดเบาๆ 2 ครั้งต่อวันจนแผลหายดี ทิ้งไว้ 1 ชั่วโมง แล้วล้างหน้าด้วยโฟมสูตรอ่อนโยน พยายามล้างหน้าให้ได้วันละสองครั้ง ล้างหน้าเบาๆ และอย่าใช้ผ้าขนหนูที่สกปรกเช็ดหน้า เพราะสิวมักเกิดจากแบคทีเรีย ซึ่งพบได้มากบนผ้าเช็ดหน้าที่ไม่สะอาด   ใช้สครับขัดหน้า 1 ครั้งต่ออาทิตย์ เพื่อขัดผิว การขัดผิวจะทำให้ผิวหน้าชั้นบนที่เซลล์ผิวตายหลุดออก นำไปสู่ผิวสุขภาพดี ทามอยซ์เจอไรเซอร์ทุกครั้งหลังล้างหน้า เนื่องจากผิวเป็นอวัยวะหนึ่งในร่างกาย จึงต้องการความชุ่มชื้นเพื่อคงสุขภาพดี เหมือนๆ กับไต ให้ใช้มอยซ์เจอไรเซอร์ที่เหมาะกับสภาพผิวเพื่อบำรุงผิวทุกครั้งหลังล้างหน้า ถึงจะตั้งใจหรือไม่ตั้งใจก็ตาม ไม่ควรเอามือไปสัมผัสใบหน้า มือของคนเราสกปรกและเป็นพาหะของเชื้อโรค ยิ่งใช้มือจับหน้าน้อยเท่าไหร่ ก็จะเป็นผลดีกับผิวหน้ามากเท่านั้น การออกกำลังกายเป็นวิธีกำจัดสิวที่เจ๋งที่สุด เพราะการออกกำลังกายระบายความเครียด ซึ่งเป็นสาเหตุของสิว แม้ว่าหมอจะยังไม่มีคำตอบแน่ชัดว่าทำไมความเครียดทำให้เกิดสิวก็ตาม  หาวิธีผ่อนคลายความเครียดด้วยการออกกำลังกาย เช่น เล่นกีฬากับทีม เข้ายิม หรือบังคับตัวเองให้ออกกำลังกายตามตารางสม่ำเสมอ ทั้งหมดนี้จะทำให้หน้าใสขึ้น หลังออกกำลังกาย ให้อาบน้ำ ถ้าคุณออกกำลังกายได้ถูกวิธี เหงื่อจะออก สิ่งสกปรก เกลือ และเซลล์ผิวที่ตายแล้วจะสะสมอยู่ที่ผิวหลังการออกกำลังกาย ลดน้ำตาลในอาหารเพื่อให้ผิวดูดีที่สุด น้ำตาลจะทำให้การอักเสบเพิ่มขึ้น นำไปสู่การเกิดสิวเม็ดใหม่หรือแย่กว่านั้นคือสิวเห่อ ลูกอม ช็อกโกแล็ต และน้ำอัดลมล้วนเป็นอาหารที่ต้องลดปริมาณลงมา แอลกอฮอล์จะทำให้สิวแย่ลงไปอีก เพราะแอลกอฮอล์ทำให้ร่างกายขาดน้ำ ซึ่งเป็นองค์ประกอบสำคัญของร่างกายมนุษย์ ยิ่งไปกว่านั้น เครื่องดื่มแอลกอฮอล์ยังมีน้ำตาลที่อาจเชื่อมโยงกับการเติบโตของสิวอีกด้วย ไม่ว่าจะด้วยเหตุใดก็แล้วแต่ ดื่มเหล้าให้น้อยลง แล้วสังเกตตัวเองดูว่าร่างกายเปลี่ยนแปลงไปยังไงบ้าง แค่ดื่มน้ำเยอะๆ ก็พอแล้ว อย่าบีบ แคะ แกะ เกา อย่าแม้แต่จะเอามือไปลูบ ยกเว้นตอนที่ทายาเท่านั้น การสัมผัสจะทำให้สิวแดงและอักเสบมากขึ้นอีก จริงอยู่ว่าเรื่องนี้พูดง่ายแต่ทำยาก แต่จำไว้ว่าถ้าคุณไม่แกะสิว โอกาสเกิดรอยแผลเป็นจากสิวก็จะน้อยลง และจะกำจัดสิวไปได้เร็วขึ้นมากด้วย วิธีนี้ช่วยลดอาการบวมเพราะความเย็นจะชะลอการไหลเวียนของเลือดในบริเวณที่มีสิว ให้ประคบน้ำแข็งบนสิวโดยตรง หรือสามารถเอาผ้าก๊อซหรือผ้าขนหนูบางๆ มาห่อน้ำแข็งก่อนประคบก็ได้ น้ำยาหยอดตาที่ช่วยลดอาการตาแดงยังช่วยลดรอยแดงและอาการระคายเคืองจากสิวได้ด้วย หยดน้ำยาสองสามหยดบนคอตตอนบัดและแต้มสิวตามต้องการ เนื่องจากความเย็นก็ช่วยทำให้สิวยุบได้ ให้นำคอตตอนบัดจุ่มยาหยอดตา แล้วแช่ช่องฟรีซ 1 ชั่วโมงก่อนใช้ทาสิว สัมผัสเย็นๆ ของคอตตอนบัดจะช่วยบรรเทาอาการปวด และลดการอักเสบด้วย สารแก้แพ้มีคุณสมบัติลดอาการบวมของเนื้อเยื่อผิวหนัง ช่วยในการลดรอยแดงได้ เราจะเห็นยาแก้แพ้ในรูปแบบเม็ดกันอยู่บ่อยๆ แต่บางครั้งสารพวกนี้ก็มาในรูปแบบของชาที่เราดื่ม หรือผลิตภัณฑ์ฮิตๆ ที่เราใช้กันด้วย สารแก้แพ้ที่มีอยู่ในธรรมชาติมีดังนี้   ต้นตำแย อาจฟังดูแปลกไปหน่อย เพราะปกติถ้าเราโดนต้นตำแยเข้าอาจจะมีผื่นแดงขึ้นมาได้ไม่ต่างกับการเป็นสิวผดเลย แต่หมอบางคนแนะนำให้ใช้ต้นตำแยแช่แข็งเพื่อลดอาการแพ้ เพราะต้นตำแยมีคุณสมบัติในการลดปริมาณการผลิตอิสตามีนที่ก่อให้เกิดการแพ้ในร่างกายได้ โคลต์ฟุต หรือ ปีแปะเอี๊ยะ สมุนไพรชนิดนี้เป็นสารแก้แพ้ธรรมชาติที่ชาวยุโรปใช้รักษาโรคผิวหนังมาเป็นเวลานาน อาจนำใบโคลต์ฟุตมาบดให้เป็นครีมทา หรือสกัดเป็นยาเม็ดก็ได้ กะเพรา ก็เป็นสารแก้แพ้ธรรมชาติ ให้นำใบกะเพราสองสามกิ่งไปอบไอน้ำ แล้วนำมาทาหน้าเบาๆ ในบริเวณที่เป็นสิว ใบกะเพราะจะช่วยส่งสัญญาณให้ร่างกายรู้ว่าสารแปลกปลอมที่ก่อให้เกิดสิวไม่ใช่อันตรายที่ร่างกายจะต้องสร้างฮิสตามีนขึ้นมาต่อต้าน
ลองเกลือสมุทร. แต้มสิวด้วย benzoyl peroxide หรือ บีพี. แต้มสิวด้วยกรดซาลิซิลิก หรือ บีเอชเอ. แต้มสิวด้วยน้ำมันหอมระเหย หรือ ทีทรีออยล์. แต้มสิวด้วยแอสไพรินบด. แต้มสิวด้วยสารฝาดสมาน. แต้มสิวด้วยน้ำมันไข่. ล้างหน้าวันละสองครั้ง. อย่าจับใบหน้า. ออกกำลังกาย. ลดของหวาน. อย่าดื่มเหล้า. อย่าแกะสิว. ประคบน้ำแข็งบริเวณที่เป็นสิว. ใช้น้ำยาหยอดตา. ใช้สารแก้แพ้ที่มีอยู่ในธรรมชาติ.
https://www.wikihow.com/Get-Rid-of-a-Zit-Overnight https://www.wikihow.com/Get-Rid-of-a-Zit-Overnight https://www.wikihow.com/Get-Rid-of-a-Zit-Overnight
Treating the Pimple General Tips Reducing the Redness